Spjall:Heimspeki 18. aldar

message: Á ensku WP er The Enlightenment tilvísun á en:18th century philosophy þótt að titillinn Age of Enlightenment haldi sér. Mér þykir mesta furða hversu lítið hefur verið lagt í þessa ensku grein. Þrátt fyrir það hefur hún verið gæðagrein (e. featured). Kannski er greinin í sífelldri breytingu vegna skiptra skoðanna á Upplýsingunni. Það kæmi mér ekki á óvart.
Það er þó ekki þess vegna sem ég skrifa hér. Ég vil velta fram spurningunni hvort Upplýsingin eigi að vísa hingað.
Í öðru falli vil ég meina að hún eigi ekki að gera það vegna þess að í mínum skilningi. Sem er ekki byggður á miklum sértækum lestri um Upplýsinguna eina og sér. Þá er Upplýsingin margt meira en heimspeki, þ.e.a.s. tæknilegar framfarir teljast líka til arfleiðar Upplýsingarinnar. Er það ekki örugglega? Hvers vegna þá að takmarka Upplýsinguna við Heimspeki 18. aldar? --Jabbi 18. desember 2007 kl. 10:37 (UTC)
replies: text: Upplýsingin snýst um menntun og umbætur sem byggja á nýrri þekkingu (t.d. í barnafræðslu, landbúnaði o.s.frv.) - eða þannig myndi ég tengja hugtakið fyrst og fremst. Heimspeki 18. aldar tengist þessum hreyfingum auðvitað en hún er ekki samheiti við þær. Upplýst einveldi t.d. tengist þeim líka og sömuleiðis framfara- og lærdómsfélög af ýmsu tagi. --Akigka 18. desember 2007 kl. 11:07 (UTC)

text: Ég er sammála ykkur, upplýsingin er annað en heimspeki 18. aldar þótt vissulega séu þar sterk tengsl á milli. Það má vissulega færa rök fyrir því að hafa þetta eins og á ensku pedíunni (hugmyndafræðileg undirstaða upplýsingarinnar var heimspekilegur) en þetta er samt svolítið skrítið. Svo er upplýsingin líka ekki sama tímabilið í öllum heimshornum; þeir sem þekkja Íslandssöguna vita að hér byrja og enda tímabil oft seinna en annars staðar. Enskurinn tekur það auðvitað ekki til greina. Ég held að í ensku greininni stafi þetta aðallega af hefðbundnu heitunum Age of Enlightenment og Age of Reason í ensku sem við notum ekki á íslensku í alveg nákvæmlega sama skilningi. --Cessator 18. desember 2007 kl. 16:28 (UTC)
replies: text: :Hvað með upplýsingaöldina, það virðist ekki vera til grein um hana? Væri ekki best að endurnefn þessa grein Upplýsingin/Upplýsingaöldin og fella þar inn kafla um heimspeki upplýsingaaldar (fyrri)? Thvj 18. desember 2007 kl. 17:10 (UTC)
replies: text: ::Mín vegna má vera til grein um upplýsingaöldina og ef hún verður samin þá er eðlilegt að þar sé minnst á heimspeki þess tímabils. En ég vil halda yfirlitinu yfir sögu heimspekinnar eins og það er og afmarka tímabilin eftir öldum frekar en einhverju öðru. Ég er nefnilega alls ekki viss um að það sé gott að skipta nýaldarheimspekinni upp í tímabilin Age of Reason og Age of Enlightenment eins og þar séu skörp skil. En yfirlit þar sem tímabilunum er skipt upp eftir öldum gefur það ekki til kynna eins og nefnd tímabil ýja að. Svo er þessi grein um ákveðið tímabil í sögu heimspekinnar en grein um upplýsingaöldina myndi verða grein um ýmislegt annað. Þá væri ekki gott að endurnefna þessa grein Upplýsingaöldin af því að þar með yrði yfirlitið yfir sögu heimspekinnar mjög götótt: það myndi vanta grein um heimspeki þessa tímabils. --Cessator 18. desember 2007 kl. 20:15 (UTC)
thread_title: Upplýsingin??